Avis juridique important

|

52002PC0776

Ehdotus: neuvoston asetus toimenpiteistä korvauksen myöntämiseksi Espanjan kalastus-, simpukanviljely- ja vesiviljelyaloille Prestige-säiliöaluksen öljyvuotojen vuoksi  /* KOM/2002/0776 lopull. - CNS 2002/0305 */

Ehdotus: NEUVOSTON ASETUS toimenpiteistä korvauksen myöntämiseksi Espanjan kalastus-, simpukanviljely- ja vesiviljelyaloille Prestige-säiliöaluksen öljyvuotojen vuoksi(komission esittämä)PERUSTELUTJohdantoSäiliöalus Prestigelle, jonka lastina oli 77 000 tonnia raskasta polttoöljyä, tapahtui marraskuussa 2002 Galician rannikon edustalla vakava haveri, jonka johdosta Espanjan rannikolle alkoi saapua öljylauttoja 16. marraskuuta 2002 alkaen. Öljylauttoja tulee todennäköisesti esiintymään määrittämättömän ajan, sillä Prestige upposi öljyä tankeissaan ja aluksesta näyttää yhä vuotavan öljyä.Jo nyt havaitut ympäristövaikutukset ovat erittäin merkittävät. Kalastustoiminta on keskeytetty öljyn vuoksi yli 900 kilometriä pitkällä rannikkoalueella ja simpukkaviljelmien toiminta noin 800 kilometriä pitkällä alueella. Toiminnan keskeyttäminen koskettaa lähes 7 000 aluksen ja yli 16 000 kalastajan lisäksi yli 5 000:ta simpukanviljelyksen parissa työskentelevää ihmistä. Lisäksi kyseisellä rannikolla sijaitseville vesiviljelylaitoksille on aiheutunut vahinkoa. Öljylauttoja on alkanut esiintyä myös muilla alueilla erityisesti Pohjois-Espanjassa.Kyseisten alueiden taloudellisen toiminnan keskeytyminen on aiheuttanut lukuisille kalastus- ja vesiviljelyalan ihmisille ja yrityksille huomattavaa taloudellista vahinkoa. Koska tilanne on tällainen ja alueet taloudellisesti hyvin riippuvaisia kyseisistä aloista, on tarpeen säätää asianmukaisista korvauksista sellaisissa vahingoissa, joita vakuutus ei korvaa.Talousarvioon liittyvät näkökohdatTämän vuoksi yhteisön olisi myönnettävä talousarvion rajoissa asianmukainen rahoitusosuus Espanjan myöntämien korvausten ohella. Espanjan viranomaisten toimittamien viimeisimpien arvioiden mukaan öljysaasteen vaikutusten korjaamiseksi kalastus- ja vesiviljelyalalla tarvitaan 132 miljoonaa euroa. Suurin osa arvioiduista menoista (noin 80 miljoonaa euroa) saadaan järjestämällä uudelleen Espanjan osuus kalastusalan ohjauksen rahoitusvälineestä (KOR).Lisäksi ehdotetaan muutettavaksi vuoteen 1999 asti Marokon kalastussopimuksen alaisina olleiden alusten ja kalastajien toimintasuunnan muuttamisen edistämisestä 17. päivänä joulukuuta 2001 annettua neuvoston asetusta (EY) N:o 2561/2001, jotta osa käytettävissä olevista talousarviomäärärahoista voidaan osoittaa näiden Espanjan alusten toimintasuunnan muuttamiseen aiheutuneiden vahinkojen korjaamisen sijasta. Tässä poikkeuksellisessa tilanteessa Espanjan viranomaiset ovat pyytäneet saada jakaa uudelleen osan aiemmin myönnetystä määrästä eli noin 30 miljoonaa euroa käytettäväksi korvauksiin, rajoittamatta asetuksen (EY) N:o 2561/2001 alkuperäisiä tavoitteita.PoikkeustoimenpiteetVaikka KOR:n puitteissa voidaan tietyin edellytyksin myöntää korvausta toiminnan väliaikaiseen lopettamiseen ja vesiviljelyalan investointeihin, nykysäännöt koskevat vain tavanomaisia olosuhteita eikä niitä voida soveltaa tämänsuuruisiin ympäristövahinkoihin. Tämän vuoksi olisi säädettävä poikkeuksista kalatalousalan rakenteellisia toimia koskevista yksityiskohtaisista säännöistä ja edellytyksistä annetun neuvoston asetuksen (EY) N:o 2792/1999 eräisiin säännöksiin.Ensinnäkin kalastajille toiminnan väliaikaisesta lopettamisesta myönnettävä korvaus on rajoitettu 16 artiklan 1 kohdassa kahteen kuukauteen vuodessa, ja 16 artiklan 3 kohdan mukaan korvaus voi olla enintään neljä prosenttia kyseiselle jäsenvaltiolle KOR:stä myönnettävistä kokonaismäärärahoista. Kyseiset rajoitukset olisi poistettava tämän tilanteen hoitamiseksi.Toiseksi korvaus toiminnan väliaikaisesta lopettamisesta voidaan myöntää vain kalastajille ja alusten omistajille. Jotta kyseisten alueiden simpukan- ja vesiviljelyalan edustajia kohdeltaisiin samalla tavalla, korvausten myöntämismahdollisuus olisi ulotettava kyseisiin ryhmiin.Kolmanneksi asetuksessa (EY) N:o 2792/1999 vahvistettuja menojen tukikelpoisuuden edellytyksiä ei ole suunniteltu saastumisen seuraamusten käsittelemiseksi tarvittavia toimenpiteitä varten. Tämän vuoksi aiemman taloudellisen toiminnan palauttamiseksi tarvittavista toimista, erityisesti simpukka- ja vesiviljelylaitosten puhdistamisesta, korjaamisesta ja jälleenrakentamisesta sekä pyydysten ja simpukkakantojen korvaamisesta olisi tehtävä tukikelpoisia säätämällä poikkeuksista, jotta näiden toimien tukikelpoisuudesta tässä yhteydessä ei olisi epäselvyyttä.ToimenpiteetTällä asetuksella käyttöön otettavat toimenpiteet on tarkoitettu täydentämään toimia, jotka toteutetaan korvausten myöntämiseksi rakennerahastoista Espanjalle Prestige-säiliöaluksen haverin aiheuttamista öljyvuodoista kärsineelle alalle. Toimenpiteet voivat sisältää seuraavat toimet:(1) korvaukset Espanjan simpukka- ja vesiviljelyalalla toimiville toiminnan väliaikaisen lopettamisen vuoksi;(2) vahingoittuneiden pyydysten korvaamisen edistäminen;(3) simpukanviljely- ja vesiviljelylaitosten puhdistamisen, korjaamisen ja jälleenrakentamisen edistäminen; ja(4) korvaukset simpukkakantojen korvaamisesta.Toimenpiteiden täytäntöönpanon on oltava yhdenmukaista Espanjan tulevien rakenneohjelmien toimenpiteiden täytäntöönpanon kanssa. Tämän vuoksi ehdotetaan viittaamista yleisasetusten (EY) N:o 1260/1999 ja (EY) N:o 2792/1999 säännösten soveltamiseen.OikeusperustaEhdotettu oikeusperusta on perustamissopimuksen 36 ja 37 artikla.2002/0305 (CNS)Ehdotus: NEUVOSTON ASETUS toimenpiteistä korvauksen myöntämiseksi Espanjan kalastus-, simpukanviljely- ja vesiviljelyaloille Prestige-säiliöaluksen öljyvuotojen vuoksiEUROOPAN UNIONIN NEUVOSTO, jokaottaa huomioon Euroopan yhteisöjen perustamissopimuksen ja erityisesti sen 36 ja 37 artiklan,ottaa huomioon komission ehdotuksen  [1],[1]  EYVL C [...], [...], s. [...].ottaa huomioon Euroopan parlamentin lausunnon  [2],[2]  EYVL C [...], [...], s. [...].ottaa huomioon talous- ja sosiaalikomitean lausunnon  [3],[3]  EYVL C [...], [...], s. [...].sekä katsoo seuraavaa:(1) Säiliöalus Prestigelle, jonka lastina oli 77 000 tonnia raskasta polttoöljyä, tapahtui marraskuussa 2002 Galician rannikon edustalla vakava haveri, jonka johdosta Espanjan rannikolle alkoi saapua öljylauttoja 16 päivästä marraskuuta 2002 alkaen.(2) Edellä mainitun öljysaasteen aiheuttamien ympäristövaikutusten vuoksi kalastustoiminta, simpukanviljely ja tietty vesiviljelyalan toiminta on kielletty suuressa osassa Espanjan Atlantin rannikkoa. Lisäksi öljyvuodot ovat vahingoittaneet eräitä saastuneilla Espanjan rannikkoalueilla sijaitsevia vesiviljelylaitoksia.(3) Asetuksessa (EY) N:o 2792/1999 vahvistetaan kalatalousalan rakenteellisia toimia koskevat yksityiskohtaiset säännöt ja edellytykset. Kyseisen asetuksen 13 artiklan 1 kohdassa ja liitteen III erityissäännöissä määritellään kalatalouden ohjauksen rahoitusvälineestä (KOR) rahoitettavat tukikelpoiset menot vesiviljelyalalla sekä veden luonnonvarojen suojelemisen ja kehittämisen alalla. Lisäksi kyseisen asetuksen 16 artiklassa vahvistetaan edellytykset, joilla jäsenvaltiot voivat saada KOR:stä rahallista tukea korvauksiin, joita ne myöntävät kalastajille ja alusten omistajille toiminnan tilapäisestä lopettamisesta odottamattomissa olosuhteissa.(4) Kyseisillä aloilla KOR:stä osarahoitettavia tukikelpoisia menoja koskevia perusteita ei kuitenkaan ole määritelty öljyn aiheuttamien vahinkojen vuoksi tarvittavien toimenpidetyyppien osalta.(5) Lisäksi toiminnan tilapäisestä lopettamisesta voidaan nykyisellään myöntää korvauksia kalastajille ja alusten omistajille, muttei muille simpukanviljely- tai vesiviljelyalalla toimiville henkilöille tai yrityksille. KOR:stä tällaisiin tarkoituksiin myönnettävän rahallisen tuen yhteenlasketut määrät on myös rajoitettu kyseisessä 16 artiklassa.(6) Tässä tilanteessa on tarpeen helpottaa edellä kuvatun öljysaasteen vahingoittamien kalastuksen, simpukanviljelyn ja vesiviljelyn tilapäistä lopettamista koskevien korvausten myöntämistä. Lisäksi on asianmukaista helpottaa kyseisen öljyvuodon vahingoittamien simpukkaviljelmien ja vesiviljelylaitosten tuotantokapasiteetin palauttamiseksi niiden puhdistusta, korjausta, jälleenrakennusta sekä simpukkakantojen korvaamista ja pyydysten korvaamista.(7) Tämän vuoksi on tarpeen poiketa asetuksen (EY) N:o 2792/1999 edellä mainituista säännöksistä.(8) Tähän tarvittavat täydentävät määrärahat olisi otettava vuoteen 1999 asti Marokon kalastussopimuksen alaisina olleiden alusten ja kalastajien toimintasuunnan muuttamisen edistämisestä annetussa neuvoston asetuksessa (EY) N:o 2561/1999 ja erityisesti sen 5 artiklan 1 kohdassa säädetystä tuesta, kun muut toimet toteutetaan KOR:n rahallisella tuella.(9) Kyseiset täydentävät määrärahat olisi osoitettava toteutettaviin toimenpiteisiin, jotka koskevat toisaalta korvauksia toiminnan väliaikaisesta lopettamisesta Espanjan kalastus-, simpukanviljely- ja vesiviljelyalalla työskenteleville henkilöille ja yrityksille ja toisaalta tukia öljysaasteen vahingoittamien toimintojen uudelleenkäynnistämiseksi.(10) On varmistettava toimenpiteiden yhdenmukaisuus kalastusalan rakennepolitiikan yleisten periaatteiden kanssa.(11) Tämän (kyseessä olevan säädöksen) täytäntöön panemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY mukaisesti,ON ANTANUT TÄMÄN ASETUKSEN:1 artiklaSoveltamisalaTässä asetuksessa vahvistetaan poikkeuksellisia tukitoimenpiteitä Prestige-säiliöaluksen haverin aiheuttamasta öljysaasteesta kärsineillä Espanjan rannikkoalueilla Espanjan kalastus-, simpukanviljely- ja vesiviljelyalalla työskenteleville henkilöille ja yrityksille sekä tällaisen tuen edellytykset ja enimmäismäärät.2 artiklaToimenpiteet1. Espanja voi toteuttaa seuraavat toimenpiteet 1 artiklassa tarkoitettujen henkilöiden ja yritysten hyväksi:a) korvaus henkilöille ja yritysten omistajille toiminnan väliaikaisesta lopettamisesta;b) toimenpiteet pyydysten korvaamisen edistämiseksi;c) toimenpiteet simpukkaviljelmien ja vesiviljelylaitosten puhdistamisen, korjaamisen ja jälleenrakentamisen edistämiseksi;d) toimenpiteet simpukkakantojen korvaamiseksi.2. Toimenpiteistä aiheutuvat menot ovat tukikelpoisia, jos a alakohdassa tarkoitettu toiminnan väliaikainen lopettaminen ja b, c ja d alakohdassa tarkoitetut pyydyksille ja laitoksille koituneet vahingot johtuvat Prestige-säiliöaluksen öljyvuodoista.3 Toimenpiteisiin myönnettävän tuen määrät vahvistetaan liitteessä.3 artiklaPoikkeukset asetuksesta (EY) N:o 2792/19991. Poiketen siitä, mitä asetuksessa (EY) N:o 2792/1999 säädetään, 2 artiklassa tarkoitetut toimenpiteet toteutetaan tämän artiklan 2-6 kohdan mukaisesti.2. Asetuksen (EY) N:o 2792/1999 16 artiklan 1 kohdan a alakohdassa tarkoitettua korvausta toiminnan väliaikaisesta lopettamisesta voidaan myöntää myös Espanjan simpukanviljely- ja vesiviljelyalalla työskenteleville henkilöille ja kyseisten alojen yritysten omistajille.3. Asetuksen (EY ) N:o 2792/1999 16 artiklan 1 kohdan a alakohdassa säädettyä kahden kuukauden enimmäisjaksoa vuodessa ei sovelleta.4. KOR:n rahoitusosuutta 1 ja 2 kohdassa tarkoitetuille toimenpiteille ei oteta huomioon asetuksen (EY) N:o 2792/1999 16 artiklan 3 kohdan ensimmäisessä alakohdassa tarkoitetuissa kynnyksissä.5. Asetuksen (EY) N:o 2792/1999 liitteessä III olevan 1.4 kohdan viimeisessä alakohdassa vahvistettua rajoitusta ei sovelleta Prestige-säiliöaluksen haverista johtuvan öljysaasteen vahingoittamien pyydysten korvaamisen yhteydessä.6. Seuraavat kustannukset ovat tukikelpoisia asetuksen (ETY) N:o 2792/1999 13 artiklan 1 kohdan mukaisesti:a) kustannukset, jotka aiheutuvat kyseessä olevan öljysaasteen vahingoittamien simpukkaviljelmien ja vesiviljelylaitosten tuotantokapasiteetin palauttamiseksi tarkoitetuista korjaus- ja jälleenrakennustoimista;b) kustannukset, jotka aiheutuvat simpukkakantojen korvaamisesta kyseessä olevan öljysaasteen vahingoittamissa vesiviljelylaitoksissa.4 artiklaYleisten säännösten soveltamisalaAsetusten (EY) N:o 1260/1999 ja (EY) N:o 2792/1999 säännöksiä sovelletaan 2 artiklassa määriteltyjen toimenpiteiden toteuttamiseen tässä asetuksessa vahvistettujen säännösten ja poikkeusedellytysten mukaisesti.5 artiklaYhteisön lisäosuus1. KOR:stä myönnettävän tuen lisäksi tämän asetuksen mukaisiin tarkoituksiin myönnettävä yhteisön lisäosuus on 30 miljoonaa euroa.2. Kyseinen lisäosuus siirretään aiemmin asetuksen (EY) N:o 2561/2001 mukaisiin tarkoituksiin myönnetyistä määrärahoista.6 artiklaAsetuksen (EY) N:o 2561/2001 muutoksetLisätään asetuksen (EY) N:o 2561/2001 5 artiklan 1 kohtaan alakohta seuraavasti:"Espanjalle myönnettävistä määrärahoista varataan enintään 30 miljoonaa euroa neuvoston asetuksessa (EY) N:o xxxx/xxxx määriteltyihin toimenpiteisiin."7 artiklaTäytäntöönpanoa koskevat kertomuksetEspanjan on toimitettava komissiolle 2 kohdassa tarkoitettujen toimenpiteiden täytäntöönpanosta kokoava kertomus kunkin täytäntöönpanovuoden osalta seuraavan vuoden 31 päivään maaliskuuta mennessä. Ensimmäinen kertomus on toimitettava 31 päivään maaliskuuta 2004 mennessä.8 artiklaYksityiskohtaiset säännötTämän asetuksen täytäntöönpanemiseksi tarvittavista toimenpiteistä päätetään 9 artiklan 2 kohdassa tarkoitettua hallintomenettelyä noudattaen.9 artikla1. Komissiota avustaa asetuksen (ETY) N:o 1260/1999 51 artiklassa perustettu kalastus- ja vesiviljelyalan hallintokomitea, jäljempänä 'komitea'.2. Viitattaessa tähän kohtaan sovelletaan päätöksen 1999/468/EY 4 ja 7 artiklassa säädettyä menettelyä.Päätöksen 1999/468/EY 4 artiklan 3 kohdassa tarkoitettu määräaika vahvistetaan yhdeksi kuukaudeksi.10 artiklaLoppusäännöksetTämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä [...]Neuvoston puolestaPuheenjohtaja [...]LIITETUKITASOTAsetuksen 2 artiklassa tarkoitettuihin toimenpiteisiin myönnettävän tuen tasot vahvistetaan asetuksen (EY) N:o 2729/1999, sellaisena kuin se on muutettuna neuvoston asetuksella (EY) N:o 1451/2001, liitteessä IV olevassa 2 kohdassa lueteltujen ryhmien ja samassa liitteessä olevassa taulukossa 3 määriteltyjen tasojen mukaan seuraavasti:(1) Simpukan- tai vesiviljelytoiminnan väliaikainen lopettaminen Ryhmä 1(2) Pyydysten korvaaminen Ryhmä 2(3) Simpukan- ja vesiviljelylaitosten puhdistus, korjaaminen ja jälleenrakentaminen- viranomaisten tekemänä Ryhmä 1- yksityisten yritysten tekemänä Ryhmä 3(4) Simpukkakantojen korvaaminen Ryhmä 1SÄÄDÖKSEEN LIITTYVÄ RAHOITUSSELVITYSPolitiikan ala: KALASTUSToiminnan ala(t): RakennepolitiikkaToimenpiteen nimi: TOIMENPITEET KORVAUKSEN MYÖNTÄMISEKSI ESPANJAN KALASTUS-, SIMPUKANVILJELY- JA VESIVILJELYALOILLE PRESTIGE-SÄILIÖALUKSEN ÖLJYVUOTOJEN VUOKSI1. BUDJETTIKOHTA/-KOHDATB2-200 Vuoteen 1999 asti Marokon kalastussopimuksen alaisina olleiden alusten ja kalastajien toimintasuunnan muuttamisen edistämiseen tarkoitetut toimenpiteet2. NUMEROTIEDOT2.1. Toimenpiteen kokonaismäärärahat (B osa): 30 milj. euroa maksusitoumusmäärärahoinaNykyisessä budjettikohdassa B2-200 myönnetään 30 miljoonaa euroa toimenpiteisiin, joilla pyritään edistämään vuoteen 1999 asti Marokon kalastussopimuksen alaisina olleiden alusten ja kalastajien toimintasuunnan muuttamista. Toimenpiteen kokonaismäärärahat ovat 197 miljoonaa euroa, joista lähes 161 miljoonaa on sidottu vuonna 2002 Espanjaa varten. Jo sidotusta määrästä vapautetaan 30 miljoonaa euroa, jotka sidotaan uudelleen budjettikohtaan B2-200 mainittuja toimenpiteitä varten.Toimenpiteiden lisäksi yhteisön tukena voidaan myöntää noin 80 miljoonaa euroa järjestämällä uudelleen Espanjan osuus kalastusalan ohjauksen rahoitusvälineestä (KOR).2.2. Toimenpiteen soveltamiskausi: Varainhoitovuosi 2002 (sitoumus vain yhtenä vuonna)2.3. Monivuotinen kokonaismenoarvio:a) Maksusitoumusmäärärahojen (MSM) / maksumäärärahojen (MM) aikataulu (rahoitustuki) (ks. kohta 6.1.1)milj. euroa (kolmen desimaalin tarkkuudella)>TAULUKON PAIKKA>b) Tekninen ja hallinnollinen apu ja tukimenot (ks. kohta 6.1.2)>TAULUKON PAIKKA>>TAULUKON PAIKKA>c) Henkilöstö- ja muiden hallintomenojen kokonaisvaikutus rahoitukseen  (ks. kohdat 7.2 ja 7.3)>TAULUKON PAIKKA>2.4. Yhteensopivuus ohjelmasuunnitelman ja rahoitusnäkymien kanssaX Ehdotus on tehdyn ohjelmasuunnitelman mukainen.2.5. Vaikutukset tuloihin :  [4][4]  Lisätietoja erillisessä ohjeasiakirjassa.X Ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat).3. BUDJETTITIEDOT>TAULUKON PAIKKA>4. OIKEUSPERUSTA:Ehdotus: Neuvoston asetus toimenpiteistä korvauksen myöntämiseksi Espanjan kalastus-, simpukanviljely- ja vesiviljelyaloille Prestige-säiliöaluksen öljyvuotojen vuoksi5. KUVAUS JA PERUSTELUT5.1. Yhteisön toiminnan tarve  [5][5]  Lisätietoja erillisessä ohjeasiakirjassa.5.1.1. Toiminnan tavoitteetSäiliöalus Prestigelle, jonka lastina oli 77 000 tonnia raskasta polttoöljyä, tapahtui marraskuussa 2002 Galician rannikon edustalla vakava haveri, jonka johdosta Espanjan rannikolle alkoi saapua öljylauttoja 16 päivänä marraskuuta 2002 alkaen. Öljylauttoja tulee todennäköisesti esiintymään määrittämättömän ajan, sillä Prestige upposi öljyä tankeissaan ja aluksesta näyttää yhä vuotavan öljyä.Jo nyt havaitut ympäristövaikutukset ovat erittäin merkittävät. Kalastustoiminta on keskeytetty öljyn vuoksi yli 900 kilometriä pitkältä rannikkoalueelta ja simpukanviljelmät ovat toimintakiellossa noin 800 kilometriä pitkältä alueelta. Toiminnan keskeyttäminen koskettaa lähes 7 000 aluksen ja yli 16 000 kalastajan lisäksi yli 5 000:ta simpukanviljelyksen parissa työskentelevää ihmistä. Lisäksi kyseisellä rannikolla sijaitseville vesiviljelylaitoksille on aiheutunut vahinkoa. Öljylauttoja on alkanut esiintyä myös muilla alueilla erityisesti Pohjois-Espanjassa.Kyseisten alueiden taloudellisen toiminnan keskeytyminen on aiheuttanut lukuisille kalastus- ja vesiviljelyalan ihmisille ja yrityksille huomattavaa taloudellista vahinkoa. Koska tilanne on tällainen ja alueet taloudellisesti hyvin riippuvaisia kyseisistä aloista, on tarpeen säätää asianmukaisista korvauksista sellaisissa vahingoissa, joita vakuutus ei korvaa.5.2. Suunnitellut toimet ja yhteisön rahoitustukea koskevat yksityiskohtaiset säännötTämän vuoksi yhteisön olisi myönnettävä talousarvion rajoissa asianmukainen rahoitusosuus Espanjan myöntämien korvausten ohella. Espanjan viranomaisten toimittamien viimeisimpien arvioiden mukaan öljysaasteen vaikutusten korjaamiseksi kalastus- ja vesiviljelyalalla tarvitaan 132 miljoonaa euroa. Suurin osa arvioiduista menoista (noin 80 miljoonaa euroa) saadaan järjestämällä uudelleen Espanjan osuus kalastusalan ohjauksen rahoitusvälineestä (KOR).Lisäksi ehdotetaan muutettavaksi vuoteen 1999 asti Marokon kalastussopimuksen alaisina olleiden alusten ja kalastajien toimintasuunnan muuttamisen edistämisestä 17. päivänä joulukuuta 2001 annettua neuvoston asetusta (EY) N:o 2561/2001, jotta osa käytettävissä olevista talousarviomäärärahoista voidaan osoittaa näiden Espanjan alusten toimintasuunnan muuttamiseen aiheutuneiden vahinkojen korjaamisen sijasta. Tässä poikkeuksellisessa tilanteessa Espanjan viranomaiset ovat pyytäneet saada jakaa uudelleen osan aiemmin myönnetystä määrästä eli noin 30 miljoonaa euroa käytettäväksi korvauksiin, rajoittamatta asetuksen (EY) N:o 2561/2001 alkuperäisiä tavoitteita.5.3. ToteuttamismenetelmätAsetuksen (EY) N:o 1260/1999 ja (EY) N:o 2792/1999 säännöksiä sovelletaan 3 artiklassa määriteltyjen toimenpiteiden toteuttamiseen tässä asetuksessa vahvistettujen säännösten ja poikkeusedellytysten mukaisesti.6. RAHOITUSVAIKUTUKSET6.1. Kokonaisrahoitusvaikutus, B osa (koko ohjelmakaudeksi)(Alla olevassa taulukossa ilmoitettujen kokonaismäärien laskutapa on esitettävä taulukossa 6.2 esitetyn jaottelun avulla). )6.1.1. RahoitustukiJäljempänä esitetty jaottelu on vain ohjeellinen.Maksusitoumusmäärärahat, milj. euroa (kolmen desimaalin tarkkuudella)>TAULUKON PAIKKA>6.2. Toimenpidekohtainen kustannuslaskelma, B osa (koko ohjelmakaudeksi)Näiden toimenpiteiden poikkeuksellisen luonteen vuoksi kustannuksia ei voida laskea yksityiskohtaisesti.Maksusitoumusmäärärahat, milj. euroa (kolmen desimaalin tarkkuudella)>TAULUKON PAIKKA>Laskentatapa on tarvittaessa selitettävä.Näiden toimenpiteiden poikkeuksellisen luonteen vuoksi kustannuksia ei voida laskea yksityiskohtaisesti.7. VAIKUTUKSET HENKILÖSTÖÖN JA HALLINTOMENOIHINEi ole8. SEURANTA JA ARVIOINTI8.1. SeurantajärjestelmäEspanjan on toimitettava komissiolle 3 kohdassa tarkoitettujen toimenpiteiden täytäntöönpanosta kokoava kertomus kunkin täytäntöönpanovuoden osalta seuraavan vuoden 31 päivään maaliskuuta mennessä. Ensimmäinen kertomus on toimitettava 31 päivään maaliskuuta 2004 mennessä.8.2. Arvioinnin yksityiskohtaiset säännöt ja arviointijaksotVäliarviointia ei tehdä toimenpiteen erityisluonteen ja rajatun keston vuoksi. Jälkiarviointi perustuu lopulliseen täytäntöönpanoa koskevaan kertomukseen.9. PETOSTEN TORJUNTATOIMETPetosten torjuntatoimet ovat rakennerahastoista vuosiksi 2000-2006 annetussa yleisasetuksessa (asetus (EY) N:o 1260/1999 ja johdettu lainsäädäntö) säädetyt toimet.


Tärkeä oikeudellinen huomautus

|

52004PC0825

Ehdotus: neuvoston asetus (EY), lopullisen polkumyyntitullin käyttöön ottamisesta Japanista peräisin olevien televisiokamerajärjestelmien tuonnissa annetun asetuksen (EY) N:o 2042/2000 liitteen muuttamisesta  /* KOM/2004/0825 lopull. */

	Bryssel 22.12.2004KOM(2004)825 lopullinenEhdotus:NEUVOSTON ASETUS (EY),lopullisen polkumyyntitullin käyttöön ottamisesta Japanista peräisin olevien televisiokamerajärjestelmien tuonnissa annetun asetuksen (EY) N:o 2042/2000 liitteen muuttamisesta(komission esittämä)PERUSTELUTNeuvoston asetuksella (EY) N:o 1015/94 (sellaisena kuin se on myöhemmin muutettuna) otettiin käyttöön lopullinen polkumyyntitulli tiettyjen Japanista peräisin olevien televisiokamerajärjestelmien tuonnissa. Neuvosto jätti polkumyyntitullin soveltamisalan ulkopuolelle nimenomaisesti kyseisen asetuksen liitteessä luetellut kamerajärjestelmät, joita ovat mainitussa asetuksessa annettuun tuotemääritelmään teknisiltä ominaisuuksiltaan sopivat korkealaatuiset ammattikäyttöön tarkoitetut kamerajärjestelmät, joita ei kuitenkaan voida pitää televisiolähetyskamerajärjestelminä.Neuvosto vahvisti syyskuussa 2000 asetuksella (EY) N:o 2042/2000 edellä mainitut lopulliset polkumyyntitullit, jotka oli otettu käyttöön polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22. joulukuuta 1995 annetun neuvoston asetuksen (EY) N:o 384/96 11 artiklan 2 kohdan mukaisesti.Komissio vastaanotti kahdelta japanilaiselta vientiä harjoittavalta televisiokamerajärjestelmien tuottajalta pyynnöt lisätä neuvoston asetuksen (EY) N:o 2042/2000 liitteeseen tiettyjä ammattikäyttöön tarkoitettuja kamerajärjestelmiä, jotta niihin ei sovellettaisi kyseisiä polkumyyntitulleja.Liitteenä oleva ehdotus neuvoston asetukseksi sisältää tarkempia tietoja, jotka osoittavat, että molemmat mallit pitäisi vapauttaa tullista ja sisällyttää edellä mainittuun liitteeseen, sillä ne katsottiin ammattikäyttöön tarkoitetuiksi kamerajärjestelmämalleiksi.Asianomaisille osapuolille ilmoitettiin asiasta eivätkä ne vastustaneet liitteenä olevaa ehdotusta. Polkumyyntikomiteaa kuultiin, ja se hyväksyi asian yksimielisesti.Näin ollen ehdotettiin neuvoston asetuksen (EY) N:o 2042/2000 liitteen muuttamista ja liitteenä olevan asetuksen hyväksymistä julkaistavaksi Euroopan unionin virallisessa lehdessä .Ehdotus:NEUVOSTON ASETUS (EY),lopullisen polkumyyntitullin käyttöön ottamisesta Japanista peräisin olevien televisiokamerajärjestelmien tuonnissa annetun asetuksen (EY) N:o 2042/2000 liitteen muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96[1], jäljempänä 'perusasetus',ottaa huomioon komission ehdotuksen, joka on tehty komission kuultua neuvoa-antavaa komiteaa,sekä katsoo seuraavaa:A. AIEMMAT MENETTELYT(1) Neuvosto otti asetuksella (EY) N:o 1015/94[2] käyttöön lopullisen polkumyyntitullin Japanista peräisin olevien televisiokamerajärjestelmien tuonnissa.(2) Neuvosto jätti asetuksen (EY) N:o 1015/94 1 artiklan 3 kohdan e alakohdassa polkumyyntitullin soveltamisalan ulkopuolelle nimenomaisesti kyseisen asetuksen liitteessä, jäljempänä ’liite’, luetellut ammattikäyttöön tarkoitetut korkealaatuiset kamerat, jotka teknisiltä ominaisuuksiltaan sopivat asetuksen (EY) N:o 1015/94 1 artiklan 2 kohdassa annettuun tuotemääritelmään mutta joita ei kuitenkaan voida pitää televisiokamerajärjestelminä.(3) Neuvosto muutti lokakuussa 1995 neuvoston asetusta (EY) N:o 1015/94 asetuksella (EY) N:o 2474/95[3]. Muutokset koskivat erityisesti samankaltaisen tuotteen määritelmää ja tiettyjä, lopullisen polkumyyntitullin soveltamisalan ulkopuolelle nimenomaisesti jätettyjä ammattikäyttöön tarkoitettuja kamerajärjestelmiä.(4) Neuvosto muutti lokakuussa 1997 asetuksella (EY) N:o 1952/97[4] Sony Corporationiin ja Ikegami Tsushinki Co. Ltd:hen sovellettavien lopullisten polkumyyntitullien määriä perusasetuksen 12 artiklan mukaisesti. Lisäksi neuvosto jätti polkumyyntitullin soveltamisalan ulkopuolelle erityisesti tiettyjä uusia ammattikäyttöön tarkoitettuja kamerajärjestelmiä ja lisäsi ne liitteeseen.(5) Neuvosto muutti tammikuussa 1999 ja tammikuussa 2000 asetusta (EY) N:o 1015/94 asetuksella (EY) N:o 193/1999[5] ja (EY) N:o 176/2000[6] lisäämällä liitteeseen tiettyjä ammattikäyttöön tarkoitettujen kamerajärjestelmien seuraajamalleja, jotka näin ollen jätettiin lopullisen polkumyyntitullin soveltamisalan ulkopuolelle. Neuvosto muutti lokakuussa 2004 asetusta (EY) N:o 176/2000 asetuksella (EY) N:o 1754/2004[7] .(6) Neuvosto vahvisti syyskuussa 2000 asetuksella (EY) N:o 2042/2000[8] lopulliset polkumyyntitullit, jotka oli otettu käyttöön asetuksella (EY) N:o 1015/94 (sellaisena kuin se on myöhemmin muutettuna) perusasetuksen 11 artiklan 2 kohdan mukaisesti.(7) Neuvosto muutti tammikuussa 2001 ja toukokuussa 2001 asetusta (EY) N:o 2042/2000 asetuksilla (EY) N:o 198/2001[9] ja (EY) N:o 951/2001[10] lisäämällä neuvoston asetuksen (EY) N:o 2042/2000 liitteeseen tiettyjä ammattikäyttöön tarkoitettujen kamerajärjestelmien seuraajamalleja, jotka näin ollen jätettiin lopullisen polkumyyntitullin soveltamisalan ulkopuolelle.(8) Neuvosto vahvisti syyskuussa 2001 asetuksella (EY) N:o 1900/2001[11] perusasetuksen 11 artiklan 3 kohdan mukaisen välivaiheen tarkastelun perusteella lopullisen polkumyyntitullin määrän Hitachi Denshi Ltd -nimiselle vientiä harjoittavalle tuottajalle.(9) Neuvosto muutti syyskuussa 2002 asetusta (EY) N:o 2042/2002 asetuksella (EY) N:o 1696/2002[12] lisäämällä liitteeseen tiettyjä ammattikäyttöön tarkoitettujen kamerajärjestelmien seuraajamalleja, jotka näin ollen jätettiin lopullisen polkumyyntitullin soveltamisalan ulkopuolelle.(10) Neuvosto muutti huhtikuussa 2004 asetusta (EY) N:o 2042/2004 asetuksella (EY) N:o 825/2004[13] lisäämällä liitteeseen tiettyjä ammattikäyttöön tarkoitettujen kamerajärjestelmien seuraajamalleja, jotka näin ollen jätettiin lopullisen polkumyyntitullin soveltamisalan ulkopuolelle.B. AMMATTIKÄYTTÖÖN TARKOITETTUJEN KAMERAJÄRJESTELMIEN UUSIA MALLEJA KOSKEVA TUTKIMUS1. Menettely(11) Kaksi japanilaista vientiä harjoittavaa tuottajaa, Sony Corporation, jäljempänä ’Sony’, ja Victor Company of Japan Limited, jäljempänä ’JVC’, ilmoitti komissiolle aikovansa tuoda yhteisön markkinoille uusia ammattikäyttöön tarkoitettuja kamerajärjestelmämalleja ja pyysi komissiota lisäämään nämä uudet ammattikäyttöön tarkoitetut kamerajärjestelmämallit ja niiden oheislaitteet neuvoston asetuksen (EY) N:o 2042/2000 liitteeseen ja jättämään ne näin ollen polkumyyntitullien soveltamisalan ulkopuolelle.(12) Komissio ilmoitti tästä yhteisön tuotannonalalle ja pani vireille tutkimuksen, jonka ainoana tarkoituksena oli määritellä se, kuuluvatko tarkasteltavana olevat tuotteet polkumyyntitullien soveltamisalaan ja onko asetuksen (EY) N:o 2042/2000 artiklaosaa muutettava vastaavasti.2. Tutkittavat mallit(13) Vastaanotetut vapautushakemukset ja niiden mukana toimitetut tekniset tiedot koskivat seuraavia kamerajärjestelmämalleja:i) Sony-  etsin HDVF-C30Wii) JVC:-  kameran runko KY-F560ESonyn etsin esiteltiin mallina, jota voi käyttää ainoastaan videokameroiden kanssa. Videokamerat kuuluvat asetuksen (EY) N:o 2042/2000 soveltamisalaan. JVC:n malli esiteltiin ammattikäyttöön tarkoitetun kameran seuraajamallina, joka on jo jätetty voimassaolevien polkumyyntitoimenpiteiden soveltamisalan ulkopuolelle.3. Tulokseti) Etsin HDVF-C30W(14) Todettiin, että etsin HDVF-C30W on neuvoston asetuksen (EY) N:o 2042/2000 1 artiklan 2 kohdan b alakohdan kuvauksen mukainen tuote. Sitä voidaan kuitenkin käyttää ainoastaan videokameroiden kanssa. Videokamerat eivät ole mainitun asetuksen 1 artiklan 2 kohdan a alakohdan kuvauksen mukaisia tuotteita. Näiden kameroiden signaali-kohinasuhde on 54 dB, kun taas neuvoston asetuksen (EY) N:o 2042/2000 videokameroiden kuvauksessa edellytetään ’normaalivahvistuksella on vähintään 55 dB’. Tästä syystä päädyttiin siihen, että etsin olisi katsottava ammattikäyttöön tarkoitetuksi kamerajärjestelmäksi, joka on neuvoston asetuksen (EY) N:o 2042/2000 1 artiklan 3 kohdan e alakohdan mukainen. Sen vuoksi etsin olisi jätettävä voimassa olevien polkumyyntitoimenpiteiden soveltamisalan ulkopuolelle ja lisättävä neuvoston asetuksen (EY) N:o 2042/2000 liitteeseen.(15) Yhteisön toimielinten vakiintuneen käytännön mukaisesti kaikki edellä mainitut mallit olisi vapautettava polkumyyntitullista siitä alkaen, kun komission yksiköt ovat vastaanottaneet vapautushakemuksen. Näin ollen seuraavien etsinten tuonti, joka on tapahtunut 1 päivänä huhtikuuta 2003 tai sen jälkeen, olisi vapautettava polkumyyntitullista mainitusta päivästä alkaen:Sony – etsin HDVF-C30Wii) kameran runko KY-F560E(16) Kameran rungon KY-F560E osalta todettiin, että vaikka se on neuvoston asetuksen (EY) N:o 2042/2000 1 artiklan 2 kohdan a alakohdan kuvauksen mukainen, mallia käytetään pääasiassa teknisissä ja lääketieteellisissä sovelluksissa. Tästä syystä päädyttiin siihen, että malli oli katsottava ammattikäyttöön tarkoitetuksi kamerajärjestelmäksi, joka on neuvoston asetuksen (EY) N:o 2042/2000 1 artiklan 3 kohdan e alakohdan mukainen. Sen vuoksi se olisi jätettävä voimassa olevien polkumyyntitoimenpiteiden soveltamisalan ulkopuolelle ja lisättävä neuvoston asetuksen (EY) N:o 2042/2000 liitteeseen.(17) Yhteisön toimielinten vakiintuneen käytännön mukaisesti kaikki edellä mainitut mallit olisi vapautettava polkumyyntitullista siitä alkaen, kun komission yksiköt ovat vastaanottaneet vapautushakemuksen. Näin ollen seuraavien kameramallien tuonti, joka on tapahtunut 15 päivänä huhtikuuta 2004 tai sen jälkeen, olisi vapautettava tullista mainitusta päivästä alkaen:JVC – kameran runko KY-F560E4. Ilmoittaminen asianomaisille osapuolille ja päätelmät(18) Komissio ilmoitti päätelmistään yhteisön tuotannonalalle ja televisiokamerajärjestelmien viejille ja antoi niille mahdollisuuden ilmaista kantansa. Mikään osapuolista ei vastustanut komission päätelmiä.(19) Näin ollen asetus (EY) N:o 2042/2000 olisi muutettava vastaavasti,ON ANTANUT TÄMÄN ASETUKSEN:1 artiklaKorvataan neuvoston asetuksen (EY) N:o 2042/2000 liite tämän asetuksen liitteellä.2 artikla1. Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä .2. Tätä asetusta sovelletaan seuraavien vientiä harjoittavien tuottajien tuottamien ja yhteisöön viemien seuraavien mallien tuontiin:a) Sony Corporation (Sony) 1 päivästä huhtikuuta 2003 alkaen:-  etsin HDVF-C30Wb) Victor Company of Japan Limited (JVC) 15 päivästä huhtikuuta 2004 alkaen:-  kameran runko KY-F560ETämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä […].Neuvoston puolestaPuheenjohtajaLIITELuettelo ammattikäyttöön tarkoitetuista kamerajärjestelmistä, jotka eivät ole televisiolähetyskamerajärjestelmiä ja jotka on vapautettu tullista+++++ TABLE +++++[1] EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 461/2004 (EUVL L 77, 13.3.2004, s. 12).[2] EYVL L 111, 30.4.1994, s. 106, asetus sellaisena kuin se on viimeksi muutettuna asetuksella (EY) N:o 176/2000 (EYVL L 22, 27.1.2000, s. 29).[3] EYVL L 255, 25.10.1995, s. 11.[4] EYVL L 276, 9.10.1997, s. 20.[5] EYVL L 22, 29.1.1999, s. 10.[6] EYVL L 22, 27.1.2000, s. 29.[7] EUVL L 313, 12.10.2004, s. 1.[8] EYVL L 244, 29.9.2000, s. 38, asetus sellaisena kuin se on viimeksi muutettuna asetuksella (EY) N:o 825/2004 (EUVL L 127, 29.4.2004, s. 12).[9] EYVL L 30, 1.2.2001, s. 1.[10] EYVL L 134, 17.5.2001, s. 18.[11] EYVL L 261, 29.9.2001, s. 3.[12] EYVL L 259, 27.9.2002, s. 1.[13] EUVL L 127, 29.4.2004, s. 12.


Avis juridique important

|

51996PC0356

Ehdotus neuvoston asetukseksi (EY) Euroopan yhteisön ja Liettuan tasavallan välisiä kalastussuhteita koskevan sopimuksen tekemisestä  /* KOM/96/0356 lopull. - CNS 96/0201 */

Virallinen lehti nro C 284 , 27/09/1996 s. 0008

Ehdotus neuvoston asetukseksi (EY) Euroopan yhteisön ja Liettuan tasavallan välisiä kalastussuhteita koskevan sopimuksen tekemisestä (96/C 284/06) (ETA:n kannalta merkityksellinen teksti) KOM(96) 356 lopull. - 96/0201(CNS) (Komission esittämä 22 päivänä heinäkuuta 1996)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen, ja erityisesti sen 43 artiklan yhdessä 228 artiklan 2 kohdan ensimmäisen lauseen ja 228 artiklan 3 kohdan ensimmäisen alakohdan kanssa,ottaa huomioon komission ehdotuksen,ottaa huomioon parlamentin lausunnon,sekä katsoo, ettäEuroopan yhteisö ja Liettuan tasavalta ovat neuvotelleet ja parafoineet kalastussuhteitaan koskevan sopimuksen, jatämän sopimuksen hyväksyminen on yhteisön etujen mukaista,ON ANTANUT TÄMÄN ASETUKSEN:1 artikla Hyväksytään yhteisön puolesta Euroopan yhteisön ja Liettuan tasavallan välisiä kalastussuhteita koskeva sopimus. Sopimuksen ja pöytäkirjan tekstit, jotka koskevat määrättyjä tilapäisiä ja yhteisyrityksiä koskevia edellytyksiä, ovat tämän asetuksen liitteenä.2 artikla Neuvoston puheenjohtajalla on oikeus nimetä asianmukaisesti valtuutetut henkilöt allekirjoittamaan sopimus yhteisöä sitovasti.3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.SOPIMUS Euroopan yhteisön ja Liettuan tasavallan välisistä kalastussuhteista EUROOPAN YHTEISÖ,jäljempänä "yhteisö", jaLIETTUAN TASAVALTA,jäljempänä "Liettua",jäljempänä "sopimuspuolet", jotkaOTTAVAT HUOMIOON yhteisön ja Liettuan läheiset suhteet ja erityisesti yhteisön ja Liettuan välisen Eurooppa-sopimuksen perusteella syntyneet suhteet sekä Brysselissä 17 päivänä joulukuuta 1993 allekirjoitetun yhteisön ja Liettuan välisiä kalastussuhteita koskevan sopimuksen perusteella syntyneet suhteet sekä yhteisen halun lujittaa näitä suhteita,KATSOVAT, että Ruotsin kuningaskunta ja Suomen tasavalta liittyivät yhteisöön 1 päivänä tammikuuta 1995,KATSOVAT, että yhteisö hallinnoi nyt Liettuan tasavallan hallituksen Ruotsin kuningaskunnan hallituksen kanssa 25 päivänä marraskuuta 1993 ja Suomen tasavallan hallituksen kanssa 7 päivänä kesäkuuta 1993 tekemiä kalastussopimuksia,PITÄVÄT MIELESSÄ yhteisen halunsa korvata nämä sopimukset uudella Liettuan ja yhteisön välisellä sopimuksella, siten kuin siitä on määrätty 1 päivänä tammikuuta 1995,PITÄVÄT MIELESSÄ sopimuspuolten yhteisen halun varmistaa kalakantojen säilyttämisen ja järkiperäisen hoidon niiden rannikoihin rajoittuvilla vesialueilla,OTTAVAT HUOMIOON vuonna 1982 allekirjoitetun Yhdistyneiden kansakuntien merioikeusyleissopimuksen,VAHVISTAVAT, että rantavaltioiden on laajentaessaan sitä aluetta, jolla kalavarat kuuluvat niiden lainkäyttövaltaan, ja käyttäessään näillä alueilla täysivaltaisia oikeuksiaan näiden kalavarojen tutkimiseen, hyväksikäyttämiseen, säilyttämiseen ja hoitoon noudatettava kansainvälisen oikeuden periaatteita,PITÄVÄT MIELESSÄ, että Liettua on vaatinut kalastusta koskevaa lainkäyttövaltaa vesillä, joilla yksinomaan Liettua käyttää täysivaltaisia oikeuksiaan kyseisten vesien elollisten luonnonvarojen tutkimiseen, hyväksikäyttämiseen, säilyttämiseen ja hoitoon ja että yhteisö on sopinut, että sen jäsenvaltioiden kalastusvyöhykkeiden rajat (jäljempänä "yhteisön kalastusta koskevaan lainkäyttövaltaan kuuluvat alueet") ulotetaan 200 meripeninkulman päähän, jolloin kalastuksen harjoittamista näiden rajojen sisäpuolella koskee yhteisön yhteinen kalastuspolitiikka,PITÄVÄT MIELESSÄ, että osa Itämeren kalavaroista muodostuu molempien sopimuspuolten kalastajien hyödyntämistä yhteisistä kalakannoista tai toisistaan riippuvaisista kalakannoista ja että näiden kalakantojen tehokas säilyttäminen ja järkiperäinen hoito voidaan saavuttaa ainoastaan sopimuspuolten välisellä yhteistyöllä ja asianmukaisissa kansainvälisissä toimielimissä, erityisesti kansainvälisessä Itämeren kalastuskomissiossa,PITÄVÄT MIELESSÄ Yhdistyneiden kansakuntien rajat ylittäviä kalakantoja ja laajasti vaeltavia kalakantoja koskevan konferenssin tulokset samoin kuin vastuuntuntoista kalastusta koskevat ohjeet,HALUAVAT jatkaa yhteistyötään asianmukaisissa kansainvälisissä kalastusalan järjestöissä kaikkien merkityksellisten kalavarojen yhteisen säilyttämisen, järkiperäisen hyödyntämisen ja hoidon puolesta,PITÄVÄT MIELESSÄ kyseisen kalavarojen säilyttämiseen ja hoitoon sekä niiden tutkimiseen ja hyödyntämiseen liittyvän yhteistyön, tieteellisen tutkimuksen merkityksen kalavarojen säilyttämiselle, järkiperäiselle hyväksikäytölle ja hoidolle ja haluavat edistää yhteistyötä tällä alalla,PITÄVÄT MIELESSÄ kummankin sopimuspuolen kiinnostuksen kalastaa toisen sopimuspuolen kalastusta koskevaan lainkäyttövaltaan kuuluvalla Itämeren alueella,OVAT PÄÄTTÄNEET parantaa yhteistyötä ja kehitystä kalastusalalla edistämällä kalatalousalan yritysten välisiä yhteisyrityksiä ja perustamalla tilapäisiä yhteisyrityksiä,OVAT VAKUUTTUNEITA siitä, että tämä uudentyyppinen kalatalousalan yhteistyö vaikuttaa piristävästi Liettuan laivaston uudistamiseen ja muuttamiseen sekä yhteisön laivaston uudelleenjärjestelyyn, jaHALUAVAT vahvistaa säännöt ja säännökset, jotka muodostavat kalatalousalan yritysten molemminpuolisen yhteistyön perustan ja määräävät niiden yhteistyön suunnan,OVAT SOPINEET SEURAAVAA:1 artikla Sopimuspuolet toimivat yhteistyössä kummankin sopimuspuolen kalastusta koskevaan lainkäyttövaltaan kuuluvien alueiden ja niihin liittyvien alueiden kalakantojen järkiperäisen säilyttämisen ja hoidon varmistamiseksi. Sopimuspuolet pyrkivät sopimaan joko suoraan kolmansien sopimuspuolten kanssa tai asianmukaisten alueellisten toimielinten välityksellä kalakantojen järkiperäistä säilyttämistä ja hyödyntämistä koskevista toimenpiteistä, esimerkiksi suurimman sallitun saaliin vahvistamisesta ja sen jakamisesta.2 artikla Kumpikin sopimuspuoli antaa toisen sopimuspuolen kalastusaluksille luvan kalastaa sen kalastusta koskevaan lainkäyttövaltaan kuuluvalla Itämeren alueella yli 12 meripeninkulman päässä peruslinjoista, joista aluevesiraja mitataan, seuraavien määräysten mukaisesti.3 artikla 1. Kumpikin sopimuspuoli määrää tarvittaessa vuosittain kalastusta koskevaan lainkäyttövaltaansa kuuluvan Itämeren alueen osalta ja joka on odottamattomien olosuhteiden vaatiman muutoksen tarpeessa:a) yksittäisten kalakantojen tai kalakantaryhmien suurimman sallitun saaliin ottaen huomioon tarkimmat käytettävissä olevat tieteelliset tiedot, kalakantojen keskinäisen riippuvuuden, toimivaltaisten kansainvälisten järjestöjen tekemän työn sekä muut asian kannalta merkitykselliset seikat,b) asianmukaisten neuvottelujen jälkeen toisen sopimuspuolen kalastusaluksille myönnettävät osuudet asetetun tavoitteen mukaisesti siten, että sopimuspuolten välisissä kalastussuhteissa saavutetaan molempia sopimuspuolia tyydyttävä tasapaino,jac) keskinäiset alueelle pääsyä koskevat sopimukset yhteisten kalakantojen yhteistä hallintoa koskevien ohjelmien perusteella.2. Kumpikin sopimuspuoli toteuttaa kaikki muut kalakantojen säilyttämistä ja elvyttämistä koskevat toimenpiteet, joita se pitää tarpeellisina sellaisen tason saavuttamiseksi, jolla saavutetaan mahdollisimman suuri ja vakaa tuotto. Tällaisten kalastusmahdollisuuksien vuosittaisen vahvistamisen jälkeen käyttöönotettujen toimenpiteiden tai edellytysten osalta otetaan huomioon tarve olla heikentämättä toisen sopimuspuolen kalastusaluksille myönnettyjä kalastusmahdollisuuksia.4 artikla Liettua voi myöntää lisäkalastusmahdollisuuksia sen kalastusta koskevaan lainkäyttövaltaan kuuluvilla alueilla; vaihdossa yhteisö myöntää taloudellista tukea, joka Liettuan on käytettävä kalastusteknologian kehittämiseen, vesiviljely mukaan lukien, kalavarojen säilyttämiseen, tutkimukseen ja koulutukseen yhteisön etua vahingoittamatta.5 artikla 1. Sopimuspuolet edistävät yhteisön ja Liettuan yritysten välisten kalatalousalan tilapäisten yhteisyritysten ja yhteisyritysten perustamista.2. Liettua tukee tällaisten tilapäisten yhteisyritysten ja yhteisyritysten perustamiselle ja toiminnalle suotuisan ja vakaan ilmapiirin edistämistä ja ylläpitämistä.Tätä varten se soveltaa erityisesti sijoituksia suosivia ja suojaavia määräyksiä, joilla varmistetaan kaikille tällaisten tilapäisten yhteisyritysten ja yhteisyritysten osakkaina oleville yhteisön yrityksille syrjimätön, tasapuolinen ja oikeudenmukainen kohtelu. Tähän sisältyy mahdollisuus hyödyntää meren kalavaroja.3. Suunnitelmassa, jonka mukaan yhteisö myöntää taloudellista tukea ja Liettua sallii pääsyn hyödyntämään tämän sopimuksen 3 ja 4 artiklassa määrättyjen kalastusmahdollisuuksien lisäksi myönnettyjä kalastusmahdollisuuksia, sopimuspuolet sopivat neuvottelevansa asiaankuuluvalla tavalla sellaisten Liettuan ja yhteisön laivanvarustajien välisten sellaisten kalatalousalan yhteisyritysten perustamisen edistämisestä, jotka pyrkivät yhdessä käyttämään hyväkseen Liettuan kalastusta koskevaan lainkäyttövaltaan kuuluvien alueiden kalavaroja.6 artikla Kumpikin sopimuspuoli voi päättää, että toisen sopimuspuolen kalastusalusten harjoittama kalastustoiminta sen kalastusta koskevaan lainkäyttövaltaan kuuluvalla alueella on luvanvaraista. Kalastuslisenssien myöntämistä koskevat rajoitukset vahvistetaan sopimuspuolten välisissä neuvotteluissa. Kummankin sopimuspuolen toimivaltaiset viranomaiset ilmoittavat riittävän ajoissa toiselle sopimuspuolelle tarvittaessa toisen sopimuspuolen kalastusta koskevaan lainkäyttövaltaan kuuluvalla alueella kalastukseen oikeutettujen kalastusalusten nimet, rekisterinumerot ja muut asian kannalta merkitykselliset seikat. Toinen sopimuspuoli myöntää sen jälkeen lisenssit sovituin rajoituksin.7 artikla 1. Kumpikin sopimuspuoli voi oman lainsäädäntönsä, säännöstensä ja hallinnollisten määräystensä mukaisesti toteuttaa tarvittavat toimenpiteet sen varmistamiseksi, että sen kalastusalukset noudattavat toisen sopimuspuolen lainsäädännössä vahvistettuja kalavarojen hyväksikäyttöä koskevia säilyttämistoimenpiteitä sekä muita sääntöjä ja säännöksiä kyseisen sopimuspuolen kalastusta koskevaan lainkäyttövaltaan kuuluvalla alueella.2. Kumpikin sopimuspuoli voi kalastusta koskevaan lainsäädäntövaltaansa kuuluvalla alueella ja kansainvälisen oikeuden mukaisesti toteuttaa toimenpiteet, jotka ovat tarpeen sen varmistamiseksi, että toisen sopimuspuolen alukset noudattavat säilyttämistoimenpiteitä ja muita sen kalastustoimintaa säätelevissä määräyksissä ja toimenpiteissä vahvistettuja sääntöjä ja säännöksiä.3. Kumpikin sopimuspuoli ilmoittaa ennalta ja asiaankuuluvalla tavalla toiselle sopimuspuolelle kaikista sen kalastusta koskevaan lainkäyttövaltaan kuuluvalla alueella harjoitettavaa kalastustoimintaa säätelevistä säännöksistä ja toimenpiteistä sekä kaikista näitä säännöksiä ja toimenpiteitä koskevista muutoksista.4. Kummankin sopimuspuolen säilyttämistarkoituksessa toteuttamien kalastuksen säätelytoimenpiteiden on perustuttava puolueettomiin ja tieteellisiin näkökohtiin eivätkä ne saa syrjiä toista sopimuspuolta tosiasiallisesti tai oikeudellisesti.8 artikla Kumpikin sopimuspuoli sallii toisen sopimuspuolen kalastustoiminnasta vastaavien toimivaltaisten viranomaisten tarkastukset kalastusaluksillaan kyseisen sopimuspuolen kalastusta koskevaan lainkäyttövaltaan kuuluvalla alueella. Kumpikin sopimuspuoli helpottaa näitä tarkastuksia 7 artiklassa tarkoitettujen säätelytoimenpiteiden ja säännösten noudattamisen valvomiseksi.9 artikla Kummankin sopimuspuolen toimivaltaiset viranomaiset ilmoittavat viipymättä diplomaattiteitse toisen sopimuspuolen toimivaltaisille viranomaisille kyseisen sopimuspuolen kalastusalusten luvan väliaikaisen tai pysyvän pidättämisen yhteydessä toteutetut lisätoimenpiteet.Kummankin sopimuspuolen toimivaltaiset viranomaiset pyrkivät helpottamaan säilyttämistoimenpiteiden tai muiden kalastustoimintaa säätelevien säännösten rikkomisen vuoksi lupansa väliaikaisesti tai pysyvästi menettäneiden alusten ja miehistön vapauttamista aluksen omistajan tai hänen edustajansa antamaa sovellettavan lainsäädännön mukaisesti vahvistettua kohtuullista turvallisuuslupausta tai muuta takuuta vastaan.10 artikla Sopimuspuolet sitoutuvat kansallisten kalatalousalojen tieteellistä ja teknistä kehitystä koskevaan tietojenvaihtoon, erityisesti silloin kun se koskee kalavaroista saatujen saaliiden määriä ja kalavarojen hyödyntämistä.11 artikla 1. Sopimuspuolten välisen yhteistyön muotoja ovat tarvittava tieteellinen tutkimus kalavarojen säilyttämiseksi ja täysimääräiseksi hyödyntämiseksi niiden kalastusta koskevaan lainkäyttövaltaan kuuluvilla alueilla, näytteiden keruu ja biologiaa koskevan tilastollisen tiedon tuottaminen, johon kuuluvat saaliita, pyyntiponnistuksia, pyydysten käyttöä, uusien kohdelajien tutkimusta sekä kalastusalueita ja niiden tulevaa yhteiskäyttöä koskevat tilastot.2. Sopimuspuolet edistävät tutkimusyhteistyötä ja tutkijoidensa ja asiantuntijoidensa yhteistyötä kalatalousalalla, kyseisten tutkijoiden ja asiantuntijoiden vaihto mukaan lukien; ne toimivat yhteistyössä myös parantaakseen Liettuan tutkimusmahdollisuuksia ja tutkijoiden koulutusta. Tämä yhteistyö toteutuu sovittujen, yhteistä etua koskevien ohjelmien mukaisesti.12 artikla 1. Sopimuspuolet toimivat välittömässä yhteistyössä ja kansainvälisten järjestöjen välityksellä, tieteellinen yhteistyö mukaan lukien, kalavarojen säilyttämiseksi, täysimääräiseksi hyödyntämiseksi ja asianmukaisen hoidon toteuttamiseksi sopimuspuolten ja kolmansien maiden uloimpien rajojen sisällä olevilla alueilla, joilla niiden kalastusalukset harjoittavat kalastusta. Sopimuspuolet neuvottelevat toistensa kanssa sellaisista niiden yhteistä etua koskevista aiheista, joita kyseiset kansainväliset järjestöt voivat ottaa harkittavakseen.2. Sopimuspuolet toimivat yhteistyössä varmistaessaan oikeutensa ja täyttäessään kansainvälisen oikeuden sääntöjen mukaiset velvollisuutensa Pohjois-Atlantin ja Itämeren elollisten luonnonvarojen säilyttämisen, täysimääräisen hyödyntämisen ja asianmukaisen hoidon yhteensovittamiseksi.13 artikla 1. Sopimuspuolet vakuuttavat sitoutuvansa Yhdistyneiden kansakuntien vuoden 1982 merioikeusyleissopimuksen asiaankuuluviin periaatteisiin ja määräyksiin ja erityisesti sen 66 artiklaan anadromisten lajien säilyttämiseksi.2. Sopimuspuolten yhteistyö on erityisesti kahdenvälistä ja toteutuu tarkoitukseen sopivan kansainvälisen kalastusalan järjestön, erityisesti kansainvälisen Itämeren kalastuskomission välityksellä.14 artikla 1. Sopimuspuolet neuvottelevat keskenään tämän sopimuksen täytäntöönpanoon ja moitteettomaan soveltamisen liittyvistä kysymyksistä.2. Jos tämän sopimuksen tulkinnasta tai soveltamisesta aiheutuu erimielisyyttä, sopimuspuolet neuvottelevat asiasta keskenään.15 artikla Tämän sopimuksen määräykset eivät vaikuta millään tavoin sopimuspuolten kantoihin merioikeutta koskevissa kysymyksissä eivätkä rajoita niitä.16 artikla Tehdyllä sopimuksella ei rajoiteta Liettuan ja Euroopan yhteisön jäsenvaltioiden yksinomaisten talousvyöhykkeiden tai kalastusvyöhykkeiden rajojen vahvistamista.17 artikla Tätä sopimusta sovelletaan yhtäältä alueisiin, joilla sovelletaan Euroopan yhteisön perustamissopimusta mainitussa sopimuksessa määrätyillä edellytyksillä, ja toisaalta Liettuan tasavallan alueeseen.18 artikla Tämä sopimus tulee voimaan päivänä, jona sopimuspuolet ilmoittavat toisilleen, että tätä tarkoitusta varten tarvittavat menettelyt on saatettu päätökseen.Tuona päivänä se korvaa 17 päivänä joulukuuta 1993 allekirjoitetun, yhteisön ja Liettuan välisiä kalastussuhteita koskevan sopimuksen, 7 päivänä kesäkuuta 1993 allekirjoitetun, Suomen tasavallan hallituksen ja Liettuan tasavallan hallituksen välisen kalastussopimuksen ja 25 päivänä marraskuuta 1993 allekirjoitetun, Ruotsin kuningaskunnan ja Liettuan tasavallan välisen kalastussopimuksen.19 artikla Tämä sopimus on aluksi tehty kuudeksi vuodeksi sen voimaantulopäivästä. Jollei jompikumpi sopimuspuoli sano sopimusta irti ilmoittamalla asiasta vähintään yhdeksän kuukautta ennen tämän ensimmäisen voimassaoloajan päättymistä, sen voimassaolo jatkuu aina kolme vuotta kerrallaan, jos irtisanomisilmoitusta ei ole tehty viimeistään yhdeksän kuukautta ennen kunkin voimassaoloajan päättymistä.Tämä sopimus tehdään kahtena englannin-, espanjan-, hollannin-, italian-, kreikan-, liettuan-, portugalin-, ranskan-, ruotsin-, saksan-, suomen-ja tanskankielisenä kappaleena, molempien tekstien ollessa yhtä todistusvoimaisia. Euroopan yhteisön puolestaLiettuan tasavallan puolestaPÖYTÄKIRJA tehty Euroopan yhteisön ja Liettuan tasavallan välisessä kalastussuhteita koskevassa sopimuksessa määrättyjä tilapäisiä yhteisyrityksiä ja yhteisyrityksiä koskevista edellytyksistä 1 artikla Tässä pöytäkirjassa sovelletaan seuraavia määritelmiä:a) tilapäinen yhteisyritys: mikä tahansa yhteenliittymä, joka perustuu rajoitetuksi ajaksi yhteisön laivanvarustajien ja Liettuasta kotoisin olevien oikeushenkilöiden välillä tehtyyn sopimukseen ja jonka tarkoituksena on jonkin Euroopan yhteisön jäsenvaltion lipun alla purjehtivien alusten avulla yhteisesti kalastaa ja hyödyntää Liettuan kalastuskiintiöitä ja jakaa yhteisestä taloudellisesta toiminnasta aiheutuvat kustannukset, voitot ja tappiot ensisijaisesti yhteisön markkinoille suuntautuvien toimitusten näkökulmasta;b) yhteisyritys: mikä tahansa Liettuan lainsäädännön alainen yritys, joka on yhden tai usemman yhteisön laivanvarustajan ja yhden tai useamman Liettuasta kotoisin olevan osakkaan muodostama ja jonka tarkoituksena on Liettuan lipun alla purjehtivien alusten avulla kalastaa ja mahdollisesti hyödyntää Liettuan kalastuskiintiöitä yhteisön ensisijaisesti yhteisön markkinoille suuntautuvien toimitusten näkökulmasta;c) yhteisön alus: jonkin yhteisön jäsenvaltion lipun alla purjehtiva ja yhteisössä rekisteröity alus;d) yhteisön laivanvarustaja: johonkin yhteisön jäsenvaltioon asettunut laivanvarustaja;e) yhteisyrityshankkeiden perustaminen: yksityisoikeudellinen yritys, jonka perustamispääoma on peräisin yhdestä tai useammasta yhteisön jäsenvaltiosta ja joka on perustettu Liettuaan Liettuan kalavarojen hyödyntämiseksi ensisijaisesti yhteisön markkinoille suuntautuvien toimitusten näkökulmasta.2 artikla 1. Sopimuspuolten on luotava suotuisat edellytykset yhdestä tai useammasta yhteisön jäsenvaltiosta peräisin olevalla pääomalla rahoitettavien yritysten perustamiseksi Liettuaan ja sellaisten Liettuan ja yhteisön laivanvarustajien välisten kalatalousalan yhteisyritysten ja tilapäisten yhteisyritysten perustamiseksi, joiden tarkoituksena on yhteisesti hyödyntää Liettuan kalavaroja tässä pöytäkirjassa määrättyjen edellytysten mukaisesti.2. Liettuan on sallitava tämän pöytäkirjan 1 kohdassa tarkoitetuille yhteisyrityksille liitteessä I mainitut kalastusmahdollisuudet.3. Osana laivastonsa uudelleenjärjestämismenettelyä yhteisön on helpotettava yhteisön alusten liittymistä Liettuaan perustettuihin tai perustettaviin yhteisyrityksiin. Tämän vuoksi ja osana kalastusteollisuutensa teknisiä uudistustoimia Liettuan on tämän sopimuksen nojalla siirrettävä kalastuslisenssit ja myönnettävä uudet asianmukaiset lisenssit.4. Niitä yhteisön aluksia, jotka on liitetty Liettuan kalastuslaivastoon jäljempänä olevan 5 artiklan nojalla ja liitteessä IV tarkoitetun taloudellisen tuen avulla, ei voida liittää uudelleen yhteisön laivastoon.3 artikla 1. Sopimuspuolten on valittava 2 artiklassa määrättyjä tilapäisiä yhteisyrityksiä ja yhteisyrityksiä koskevat hankkeet. Tätä tarkoitusta varten on perustettava sekakomitea:- arvioimaan sopimuspuolten esittämiä pöytäkirjan 2 artiklassa määrättyjen ja liitteessä II esitettyjen perusteiden mukaisia tilapäisten yhteisyritysten ja yhteisyritysten perustamista koskevia hankkeita;- varmistamaan hankkeiden asianmukainen hallinto ja valvomaan hankkeille tämän pöytäkirjan 5 artiklan mukaisesti myönnetyn taloudellisen tuen käyttöä;- tarkastamaan Liettuan kalastusvyöhykkeellä toimiviin tilapäisiin yhteisyrityksiin kuuluvien yhteisön alusten toimia ennen niiden sopimuksen päättymistä.2. Sekakomitean on kokoonnuttava kerran vuodessa joko Vilnassa tai Brysselissä ja poikkeuksellisesti jommankumman sopimuspuolen vaatimuksesta.4 artikla 1. Edellä 2 artiklassa tarkoitettujen tilapäisten yhteisyritysten perustamisen edistämiseksi sopimuspuolten valitsemien hankkeiden on oltava tukikelpoisia liitteessä III määrättyjen edellytysten mukaisesti.2. Yhteisön on myönnettävä yhteisön laivanvarustajan kanssa tilapäisen yhteisyrityksen muodostavalle liettualaiselle yritykselle taloudellista tukea, joka on viisitoista (15) prosenttia yhteisön laivanvarustajalle myönnetystä tuesta.5 artikla 1. Edellä 2 artiklassa tarkoitettujen yhteisyritysten perustamisen edistämiseksi sopimuspuolten valitsemien hankkeiden on oltava tukikelpoisia liitteessä IV määrättyjen edellytysten mukaisesti.2. Yhteisyritysten perustamisen ja kehittämisen edistämiseksi yhteisön on myönnettävä Liettuaan äskettäin perustetuille yhteisyrityksille taloudellista tukea, joka on viisitoista (15) prosenttia yhteisön laivanvarustajalle myönnetystä tuesta.Yhteisö maksaa tämän liikeomaisuuden muodossa olevan taloudellisen tuen Liettuan tasavallan maatalousministeriön kalastusosastolle, joka määrää sen käyttötavoista ja hallinnosta. Liettua tiedottaa sekakomitealle varojen käyttötavoista.6 artikla Yhteisyritysten perustamisesta ei saa olla seurauksena Liettuan laivastokapasiteetin kasvu.7 artikla Tilapäisten yhteisyritysten ja yhteisyritysten perustamista ja kalavaroille pääsyä koskevat edellytykset esitetään liitteessä V.8 artikla Tämän pöytäkirjan 4 ja 5 artiklassa tarkoitettu taloudellinen tuki maksetaan yhteisön laivanvarustajille korvaamaan osaksi Liettuaan perustetusta yhteisyrityksestä tai tilapäisestä yhteisyrityksestä aiheutuneet rahoitusosuudet ja kyseisen aluksen poistamiseksi yhteisön rekisteristä.9 artikla Euroopan komissio maksaa sopimuksen 5 artiklassa ja tämän pöytäkirjan 4 ja 5 artiklassa tarkoitettujen tilapäisten yhteisyritysten ja pysyvien yhteisyritysten perustamista koskevana taloudellisena tukena 2 500 000 ecua tämän pöytäkirjan voimassaoloaikana.10 artikla 1. Tämän pöytäkirjan edellytykset tulevat voimaan päivänä, jona sopimuspuolet ilmoittavat toisilleen, että tätä tarkoitusta varten tarvittavat menettelyt on saatettu päätökseen.2. Tämä sopimus on tehty kolmeksi vuodeksi. Ennen sopimuksen voimassaolon päättymistä sopimuspuolten on aloitettava neuvottelut päättääkseen pöytäkirjaa ja/tai liitteitä koskevista, seuraavana kautena mahdollisesti tarvittavista muutoksista.11 artikla Tämä sopimus tehdään kahtena englannin-, espanjan-, hollannin-, kreikan-, italian-, liettuan-, portugalin-, ranskan-, ruotsin-, saksan-, suomen- ja tanskankielisenä kappaleena, molempien tekstien ollessa yhtä todistusvoimaisia.Euroopan yhteisön puolestaLiettuan tasavallan puolestaLIITE I YHTEISYRITYSTEN KALASTUSMAHDOLLISUUDET Sopimuksen 5 artiklan sekä tämän pöytäkirjan 2 artiklan 2 kohdan mukaisesti Liettua tukee tilapäisten yhteisyritysten ja yhteisyritysten perustamiselle ja toiminnalle suotuisan ja vakaan ilmapiirin edistämistä ja ylläpitämistä.Tätä varten Liettua varmistaa tällaisten tilapäisten yhteisyritysten ja yhteisyritysten syrjimättömän, tasapuolisen ja oikeudenmukaisen kohtelun. Sen avulla Liettuan lipun alla purjehtiville yhteisön aluksille annetaan mahdollisuus päästä hyödyntämään Liettuan kalavaroja ja saada käyttöönsä romutettuja Liettuan aluksia koskevat kiintiöt ja lisenssit.LIITE II HANKKEIDEN VALINTAA KOSKEVAT MENETELMÄT JA PERUSTEET 1. Osapuolet antavat toisilleen esitettyjä hankkeita koskevia tietoja sellaisten tämän pöytäkirjan 2 artiklan mukaisten tilapäisten yhteisyritysten ja yhteisyritysten perustamista varten, jotka saavat yhteisön rahallista tukea.2. Kyseisen jäsenvaltion tai kyseisten jäsenvaltioiden toimivaltaiset viranomaiset esittävät hankkeet yhteisölle.3. Yhteisö esittää sekakomitealle luettelon hankkeista, jotka voivat saada tämän pöytäkirjan 4 ja 5 artiklan mukaista taloudellista tukea. Sekakomitea arvioi hankkeet pääasiassa seuraavien perusteiden mukaan:a) ehdotettuihin kalastustoimiin soveltuva teknologia,b) kohteena olevat saalislajit ja kalastusvyöhykkeet,c) aluksen ikä,d) tilapäisten yhteisyritysten kohdalla niiden kokonaiskesto sekä kalastustoimien kokonaiskesto,e) yhteisön laivanvarustajan aiempi kokemus ja liettualainen osapuoli kalatalousalalla.4. Sekakomitea suosittelee sopimuspuolille 3 kohdassa määrättyjen perusteiden mukaisesti valitut hankkeet.5. Kun Liettuan ja yhteisön viranomaiset ovat hyväksyneet hankkeet, yhteisö toimittaa Liettuan viranomaisille luettelon valituista hankkeista tarvittavien lupien ja kalastuslisenssien myöntämistä varten.LIITE III TILAPÄISILLE YHTEISHANKKEILLE MYÖNNETTÄVÄN TUEN SUURUUS >TAULUKON PAIKKA>Euroopan yhteisön jäsenvaltioiden rahoitusosuus on 25 prosenttia edellä mainituista määristä kyseisen jäsenvaltion lipun alla purjehtivia aluksia koskeville hankkeille.LIITE IV YHTEISYRITYKSILLE MYÖNNETTÄVÄN TUEN SUURUUS >TAULUKON PAIKKA>Edunsaajille maksetut palkkiot yhteisyritysten perustamista varten eivät saa ylittää seuraavia määriä:- 15 vuotta vanhat alukset: katso edellä oleva taulukko,- alle 15 vuotta vanhat alukset: edellä olevan taulukon asteikko korotettuna 1,5 prosentilla kutakin 15 vuoden alittavaa vuotta kohden; yhteisyritysten perustamista edeltävien kymmenen vuoden aikana aluksen saaman rakennus- ja/tai uudistamistuen osalta tukea kuitenkin vähennetään suhteessa, ja 5 vuotta tai sitä nuoremmat alukset eivät saa minkäänlaista rahallista tukea,- yli 15 vuotta vanhat alukset: edellä olevan taulukon asteikko vähennettynä 1,5 prosentilla 15 vuoden ylittävää vuotta kohden.Euroopan yhteisön jäsenvaltioiden rahoitusosuus on 25 prosenttia edellä mainituista määristä hankkeille, jotka koskevat aiemmin kyseisen jäsenvaltion lipun alla purjehtineita, mutta nykyisin Liettuan tasavallan lipun alla purjehtivia aluksia.LIITE V TILAPÄISTEN YHTEISYRITYSTEN JA YHTEISYRITYSTEN PERUSTAMISTA JA KALAVAROJEN HYÖDYNTÄMISTÄ KOSKEVAT EDELLYTYKSET LIETTUASSA A. Valitut hankkeetKun tämän pöytäkirjan liitteessä II määrätty hankkeen valitsemismenettely on saatu päätökseen, yhteisö toimittaa Liettuan viranomaisille luettelon yhteisön aluksista, jotka on valittu mukaan tilapäiseen yhteisyritykseen tai yhteisyrityksiin kalastustoiminnan harjoittamista varten.B. LisenssitLiettuan viranomaisten on viipymättä siirrettävä ja annettava kalastuslisenssi. Tilapäisten yhteisyritysten osalta kalastuslisenssien voimassaoloaika on yhtä pitkä kuin tilapäisen yhteishankkeen kesto. Kalastus tapahtuu Liettuan viranomaisten myöntämien kiintiöiden rajoissa.C. Alusten korvaaminenTilapäisessä yhteisyrityksessä toimiva yhteisön alus voidaan korvata toisella yhteisön aluksella, jonka kapasiteetti ja tekniset ominaisuudet ovat vastaavia, ainoastaan asianmukaisesti perusteltujen syiden sekä sopimuspuolten yhteisen sopimuksen perusteella.D. VarustaminenTilapäisten yhteisyritysten osana toimivien alusten on noudatettava Liettuan tasavallassa sovellettavia varustamista koskevia sääntöjä ja määräyksiä, joita on sovellettava siten, ettei tapahdu syrjintää Liettuan ja yhteisön alusten välillä.E. Saalisilmoitukset1. Kaikki yhteisön alukset toimittavat Liettuan viranomaisille saalisilmoituksen Liettuan kalastusmääräysten mukaisesti.2. Saalisilmoituksesta on toimitettava jäljennös Euroopan komissiolle Brysseliin.3. Jos näitä säännöksiä ei noudateta, Liettuan viranomaiset voivat peruuttaa kyseisen aluksen kalastuslisenssin siihen saakka, kunnes mainittuja määräyksiä on noudatettu.F. Tilapäisten yhteisyrityshankkeiden kestoTilapäisten yhteisyrityshankkeiden on oltava voimassa enintään 1 vuoden ajan. Tätä voimassaoloaikaa ei missään tapauksessa saa pidentää tämän pöytäkirjan päättymispäivää myöhemmäksi.G. TiedemiestarkkailijatLiettuan viranomaisten pyynnöstä yhteisön alusten, jotka kalastavat tämän pöytäkirjan nojalla, on sallittava mainitun viranomaisen nimittämän tiedemiestarkkailijan tulo alukseen tehtäviensä suorittamista varten. Tarkkailijalle on annettava kaikki hänen tehtäviensä suorittamisessa tarvitsemansa laitteet.Hänen laivassa oleskelunsa aikana olosuhteiden on oltava samat kuin aluksen muun päällystön olosuhteet. Liettuan viranomaiset maksavat tarkkailijoiden palkkiot sekä sosiaaliturvamaksut. Aluksen omistaja vastaa hänen aluksella oleskelustaan aiheutuvista kustannuksista.H. Miehistön pestaaminen1. Tilapäisten yhteisyritysten osana toimivien yhteisön alusten on pestattava vähintään kolmekymmentä prosenttia (30 %) liettualaisista miehistön jäsenistä. Näillä miehistön jäsenillä on oltava työtehtävien suorittamisessa tarvittava tieto.2. Uuden lipun alla kulkevien yhteishankkeisiin osallistuvien alusten miehistön on oltava Liettuan kansalaisia.3. Mainitun miehistön jäsenten työsopimukset tehdään Liettuassa laivanvarustajien edustajien sekä kyseisten miehistön jäsenten kesken, ja niihin on sisällyttävä sosiaaliturvajärjestelyt sekä henki- ja tapaturmavakuutukset Liettuan lainsäädännön mukaisesti.


Avis juridique important

|

51995PC0377

Ehdotus neuvoston asetukseksi (EY) rautatie-, maantie- ja sisävesiliikenteeseen myönnettävästä tuesta annetun asetuksen (ETY) N:o 1107/70 muuttamisesta

Virallinen lehti nro C 253 , 29/09/1995 s. 0022

Ehdotus neuvoston asetukseksi (EY) rautatie-, maantie- ja sisävesiliikenteeseen myönnettävästä tuesta annetun asetuksen (ETY) N:o 1107/70 muuttamisesta (95/C 253/07) (ETA:n kannalta merkityksellinen teksti) KOM(95) 377 lopull. - 95/0204(SYN)(Komission esittämä 19 päivänä heinäkuuta 1995)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 75 ja 94 artiklan,ottaa huomioon komission esityksen,toimii yhteistyössä Euroopan parlamentin kanssa,ottaa huomioon talous- ja sosiaalikomitean lausunnon,sekä katsoo, ettärautatie-, maantie- ja sisävesiliikenteeseen myönnettävästä tuesta 4 päivänä kesäkuuta 1970 annetussa asetuksessa (ETY) N:o 1107/70 (1), sellaisena kuin se on viimeksi muutettuna asetuksella (ETY) N:o 3578/92 (2), säädetään jäsenvaltioiden mahdollisuudesta kehittää yhdistettyjä kuljetuksia myöntämällä tukea, joka liittyy infrastruktuuria ja siirtokuormauksia varten tarvittaviin kiinteisiin ja siirrettäviin laitteisiin tehtäviin investointeihin, tai kolmansien maiden alueen kautta tapahtuvan yhteisön sisäisen yhdistetyn kuljetustoiminnan käyttökustannuksiin,yhdistettyjen kuljetusten kehitys osoittaa, että yhteisön kaikilla alueilla tämän tekniikan käynnistysvaihe ei ole vielä päättynyt ja että tukijärjestelmän voimassaoloa on sen vuoksi jatkettava,nykyiset tukijärjestelyt olisi pidettävä voimassa 31 päivään joulukuuta 1997 ja neuvoston olisi päätettävä perustamissopimuksessa määrätyin edellytyksin sen jälkeen sovellettavista järjestelyistä tai tarvittaessa tällaisen tuen lakkauttamisen edellytyksistä,mahdollisuus myöntää tukea kolmansien maiden alueen kautta tapahtuvan yhdistetyn kuljetustoiminnan käyttökustannuksiin on perusteltua vain Sveitsiä ja entisen Jugoslavian valtioita koskevissa tapauksissa sekä Itävallan osalta, joka on liittynyt Euroopan unioniin ennen mainittua ajankohtaa,neuvoston päätös 75/327/ETY, johon asetuksen (ETY) N:o 1107/40 4 artiklassa viitataan, on kumottu yhteisön rautateiden kehittämistä koskevalla, 29 päivänä heinäkuuta 1991 annetulla direktiivillä N:o 91/440/ETY (3) ja tämän vuoksi on aiheellista poistaa 4 artikla,myönnettyjä tukia ja maakuljetusta koskevat luokat ovat jo näyttäneet toimivansa tyydyttävästi ja tästä lähtien on mahdollista yksinkertaistaa niiden valvontaa vapauttamalla ne perustamissopimuksen 93 artiklan 3 kohdassa tarkoitetusta menettelystä,jäsenvaltioiden liikenteen alalla myöntämiä tukia koskevien sääntöjen laatimisessa yksinomaan yhteisö on toimivaltainen ja sääntöjen on oltava asetuksen muodossa, jatämän vuoksi on aiheellista muuttaa asetusta (ETY) N:o 1107/70,ON ANTANUT TÄMÄN ASETUKSEN:1 artikla Asetusta (ETY) N:o 1107/70 muutetaan seuraavasti:- Asetuksen 3 artiklan 1 kohdan e alakohdan päivämäärä "31 päivä joulukuuta 1995" korvataan päivämäärällä "31 päivä joulukuuta 1997".- Asetuksen 3 artiklan viimeisestä luetelmakohdasta poistetaan sanat "Itävallan toimesta".- Asetuksen 4 artikla poistetaan.- Asetuksen 5 artiklan 1 kohta muutetaan 4 artiklan 1 kohdaksi.- Asetuksen 5 artiklan 2 kohta muutetaan 4 artiklan 2 kohdaksi ja se korvataan seuraavalla tekstillä:"2. Edellä 3 artiklan 1 kohdan e alakohdassa tarkoitetut tuet vapautetaan perustamissopimuksen 93 artiklan 3 kohdassa määrätystä menettelystä; tuet on ilmoitettava komissiolle kunkin vuoden alussa arvioina ja tilikauden päätyttyä tilintarkastuskertomuksessa."- Asetuksen 6 artikla muutetaan 5 artiklaksi.- Asetuksen 7 artikla muutetaan 6 artiklaksi.- Asetuksen 8 artikla muutetaan 7 artiklaksi.2 artikla Tämä asetus tulee voimaan ensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.Tätä asetusta sovelletaan 1 päivästä tammikuuta 1996.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.(1) EYVL N:o L 130, 15.6.1970, s. 1(2) EYVL N:o L 364, 12.12.1992, s. 11(3) EYVL N:o L 237, 24.8.1991, s. 25